El Centre de Transfusió de Sang no falla a la cita amb Burjassot, a l’agost
2025-07-24

El Centre de Transfusió de Sang de la Comunitat Valenciana no “tanca per vacances”. La sang és un fluid vital, necessari durant tot l’any als hospitals i, per aquest motiu, l’entitat no faltarà a la seua cita amb Burjassot el mes d’agost.

Concretament, hi haurà punts de donació de sang els dies 1 i 2 d’agost. El dilluns 1 d’agost, es podrà donar sang en la Casa de Cultura, en horari de 09.30 a 13.30 hores al matí i, a la vesprada, es podrà donar sang a la planta baixa de l’Ajuntament, en horari de 17.00 a 21.00 hores.

El dimarts 2 d’agost, en horari de 17.00 a 21.00 hores, la donació tindrà lloc en el Centre d’Especialitats, en el C/ Beniferrri, s/n.

Els requisits per a la donació són senzills. Únicament passen per tindre entre 18 i 85 anys, gaudir d’un bon estat de salut, pesar més de 50 kg i no acudir a la donació en dejú.